CELEX: 32013R1039
Language: et
Date: 2013-10-24 00:00:00
Title: Komisjoni rakendusmäärus (EL) nr 1039/2013, 24. oktoober 2013 , millega muudetakse heakskiitu olemasoleva toimeaine nonaanhappe kasutamisele tooteliiki 2 kuuluvates biotsiidides EMPs kohaldatav tekst

25.10.2013   
            
            
               ET
            
            
               Euroopa Liidu Teataja
            
            
               L 283/43
            
         KOMISJONI RAKENDUSMÄÄRUS (EL) nr 1039/2013,
   24. oktoober 2013,
   millega muudetakse heakskiitu olemasoleva toimeaine nonaanhappe kasutamisele tooteliiki 2 kuuluvates biotsiidides
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. mai 2012. aasta määrust (EL) nr 528/2012, milles käsitletakse biotsiidide turul kättesaadavaks tegemist ja kasutamist, (1) eriti selle artikli 89 lõike 1 kolmandat lõiku,
   ning arvestades järgmist:
   
               (1)
            
            
               Komisjoni määrusega (EÜ) nr 1451/2007 (2) on kehtestatud selliste toimeainete loetelu, mida on vaja hinnata nende kandmiseks Euroopa Parlamendi ja nõukogu direktiivi 98/8/EÜ (3) I, IA või IB lisasse. Nonaanhape kuulub kõnealusesse nimekirja.
            
         
               (2)
            
            
               Komisjoni direktiiviga 2012/41/EL (4) on nonaanhape juba lisatud direktiivi 98/8/EÜ I lisasse kasutamiseks tooteliigis 2 ja sellepärast loetakse, et nonaanhape on kõnealuses tooteliigis kasutamiseks heaks kiidetud vastavalt määruse (EL) nr 528/2012 artiklile 86.
            
         
               (3)
            
            
               Nonaanhapet on hinnatud vastavalt direktiivi 98/8/EÜ artikli 11 lõikele 2 kasutamiseks toodetes, mis kuuluvad kõnealuse direktiivi V lisas kindlaksmääratud tooteliiki 10 (müürikaitsevahendid). Hindamine hõlmas ka ehitusmaterjalide saneerival töötlemisel algitsiidina kasutamist. Nüüd kuulub nimetatud kasutusviis tooteliiki 2 vastavalt määruse (EL) nr 528/2012 V lisale.
            
         
               (4)
            
            
               Referentliikmesriigiks määrati Austria ja ta esitas 3. aprillil 2012 komisjonile pädeva asutuse aruande ja soovituse vastavalt määruse (EÜ) nr 1451/2007 artikli 14 lõigetele 4 ja 6.
            
         
               (5)
            
            
               Komisjon ja liikmesriigid on pädeva asutuse aruande läbi vaadanud. Määruse (EÜ) nr 1451/2007 artikli 15 lõike 4 kohaselt lisati läbivaatuse tulemused 27. septembril 2013 alalises biotsiidide komitees hindamisaruandesse.
            
         
               (6)
            
            
               Sellest aruandest ilmnes, et ehitusmaterjalide saneerival töötlemisel algitsiidina kasutatavate nonaanhapet sisaldavate biotsiidide puhul võib eeldada, et need vastavad direktiivi 98/8/EÜ artikli 5 nõuetele.
            
         
               (7)
            
            
               Praegu kehtiv heakskiit nonaanhappe kasutamiseks tooteliigis 2 ei hõlma tingimusi, mis põhinevad ehitusmaterjalide saneerival töötlemisel algitsiidina kasutatavate toodete hindamisel. Seepärast on asjakohane täiendada praegu kehtivat heakskiitu nimetatud tingimustega. Et kõik huvitatud osapooled saaksid valmistuda hiljuti biotsiidide kohta esitatud uuest määratlusest tulenevate nõuete täitmiseks, on samuti asjakohane muuta direktiivis 2012/41/EL algselt kehtestatud heakskiitmise kuupäeva.
            
         
               (8)
            
            
               Kuna hindamine ei hõlmanud nanomaterjale, ei tohiks heakskiitmine määruse (EL) nr 528/2012 artikli 4 lõike 4 kohaselt hõlmata kõnealuseid materjale.
            
         
               (9)
            
            
               Käesoleva määrusega ettenähtud meetmed on kooskõlas alalise biotsiidide komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Kiidetakse heaks toimeaine nonaanhappe kasutamine tooteliiki 2 kuuluvates biotsiidides vastavalt käesolevas lisas esitatud nõuetele, uutele tingimustele ja uuele heakskiitmise kuupäevale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 24. oktoober 2013
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 167, 27.6.2012, lk 1.
   
      (2)  Komisjoni määrus (EÜ) nr 1451/2007, 4. detsember 2007, Euroopa Parlamendi ja nõukogu biotsiidide turuleviimist käsitleva direktiivi 98/8/EÜ artikli 16 lõikes 2 osutatud kümneaastase tööprogrammi teise etapi kohta (ELT L 325, 11.12.2007, lk 3).
   
      (3)  Euroopa Parlamendi ja nõukogu direktiiv 98/8/EÜ, 16. veebruar 1998, mis käsitleb biotsiidide turuleviimist (EÜT L 123, 24.4.1998, lk 1).
   
      (4)  Komisjoni direktiiv 2012/41/EL, 26. november 2012, millega muudetakse Euroopa Parlamendi ja nõukogu direktiivi 98/8/EÜ, et täiendada toimeainet nonaanhape käsitlevat kannet direktiivi I lisas nii, et see hõlmaks ka tooteliiki 2 (ELT L 327, 27.11.2012, lk 28).
   
      LISA
      
                  Tavanimetus
               
               
                  IUPACi nimetus
                  Identifitseerimisnumbrid
               
               
                  Toimeaine minimaalne puhtusaste (1)
                  
               
               
                  Heakskiitmise kuupäev
               
               
                  Heakskiitmise lõppkuupäev
               
               
                  Tooteliik
               
               
                  Eritingimused (2)
                  
               
            
                  Nonaanhape, pelargoonhape
               
               
                  IUPACi nimetus: nonaanhape
                  EÜ nr: 203–931-2
                  CASi nr: 112–05-0
               
               
                  896 g/kg
               
               
                  1. oktoober 2015
               
               
                  30. september 2025
               
               
                  2
               
               
                  Toote hindamisel pööratakse eritähelepanu loataotlusega hõlmatud kasutusviisidega seotud kokkupuutele, riskidele ja tõhususele, mida toimeaine riskide ELi tasandil hindamisel ei ole käsitletud.
                  Lubade andmisel kohaldatakse järgmisi tingimusi.
                  
                              1)
                           
                           
                              välja arvatud juhul, kui toote kasutusloa taotlemisel on võimalik tõendada, et inimeste tervisele tulenevaid ohte saab vähendada lubatava tasemeni, kohaldatakse loa andmisel järgmisi tingimusi:
                              
                                          a)
                                       
                                       
                                          kasutusjuhend selle kohta, kuidas vähendada kokkupuudet aerosooliga;
                                       
                                    
                                          b)
                                       
                                       
                                          luba toote kasutamiseks muude kui kutseliste kasutajate poolt antakse tingimusel, et pakendi kujunduse abil on kasutaja kokkupuude ainega viidud miinimumini;
                                       
                                    
                        
                              2)
                           
                           
                              ehitusmaterjalide välitingimustes saneerivaks töötlemiseks algitsiidina kasutatavatele toodetele antakse kasutusluba tingimusel, et toodete kasutamisel järgitakse ohutuseeskirju ja rakendatakse riskide vähendamise meetmeid, et säästa keskkonda.
                           
                        
            
         (1)  Selles veerus osutatud puhtusaste oli selle toimeaine minimaalne puhtusaste, mida kasutati määruse (EL) nr 528/2012 artikli 8 kohasel hindamisel. Turule lastud tootes oleva toimeaine puhtusaste võib olla samasugune või erinev, kui on tõendatud, et selline toimeaine on tehniliselt samaväärne hinnatud toimeainega.
      
         (2)  Määruse (EL) nr 528/2012 VI lisas sätestatud ühtsete põhimõtete rakendamiseks vajalike hindamisaruannete sisu ja järeldused on kättesaadavad komisjoni veebisaidil http://ec.europa.eu/comm/environment/biocides/index.htm